Maca di tuget , ungal, yettukenna ugar ɣer tullist akken ad d-banent akken iwata tmeẓla n yal yiwen deg-sen. Akken i d-yenna Mohand Akli Salhi ( 2012 :73) « Ungal, d aḍris ɣezzifen , mačči am tullist . Tin ɣer-s ṭṭuqten deg-s yiwudam. Yerna tasiwelt-ines , tecbek nnig n tin n tullist ». Sumata, deg wungal, yal aferdis yebna s usṭuqqet . Ṭṭuqten yineḍruyen armi teḍres teḥkayt. Yerna, d imexḍa wungalen i d-yettawin kan yiwet n teḥkayt. Di tuget, tettili yiwet n teḥkayin d tagejdant ideg myekcament teḥkayin niḍen tirnawiyin. Iwudam, ggten deg wungal akken ggten deg wungal akken ggten yidgan. Ula d aglam (ama n uwadem ama n wadeg ama n wayen niḍen) yebna s telqay . D iferdisen-agi i yettarran ungal d aḍris ɣezzifen. Maca ayen yessemgarden ungal ɣef tewsatin niḍen n tesrirt, d amek i ibedd uwadem deg-s. Tapsikulujitines, tebna s telqay, tettuṛeṣṣa deg wakud n leḥkayt. Mehsub, awadem n wungal, ur yesbik ara.Yesɛa tamagit tasiwlant (Ricoeur P ,.1990). Tettbeddil ilmend n wassaɣ i yezdin awadem d yiwudam niden, d umaḍal i as-d-yezzin.